༄༅། །ཚད་མ་རིགས་པའི་སྣང་བའི་སྟོད་ཆ་
བཞུགས་སོ། །



༄༅། །གྲངས་ཅན་པའི་ཚད་མའི་རྣམ་བཞག་གཏན་ལ་དབབ་པ་
ཞེས་བྱ་བ་བཞུགས་སོ། །
ད་ནི་དབུ་མ་སྙིང་བོ་ལས་བཤད་པའི་ཕྱི་རོལ་པའི་ཚད་མའི་གནས་གཏན་ལ་དབབ་པར་
བྱ་སྟེ། དེ་ལ་སྐལ་ལྡན་གྲགས་པ་ལྟར་ན་འདི་ལྟར་འདོད་དེ། དེ་ལ་ཐུབ་པ་སེར་སྐྱས་བསྟན་པའི་
དོན་དམ་པའི་དབང་དུ་བྱས་ནས། རང་བཞིན་གང་ཞིག་རྟོགས་པ་མེད། །ཡོན་ཏན་གསུམ་དང་
སྐྱེས་བདག་ཉིད། །དེ་ལས་ལྡོག་པའི་སྐྱེས་བུ་ཉིད། །འདི་དག་རྟག་ཏུ་གཡོས་པར་བྱ། །རང་
བཞིན་ནི་ཡོད་དེ་སེམས་དང་ལྡན་པ་མ་ཡིན་པའོ།
།དེ་ཡང་མ་སྐྱེས་པ་རྟག་པ་བྱེད་པ་བོས་
ལོངས་སྤྱོད་པར་བྱ་བ་གཅིག་པུ་ཁྱབ་པ་ཡོན་ཏན་གསུམ་ལ་སོགས་པ་དང་ལྡན་པའོ། །དེ་ཉིད་ནི་
མི་གསལ་བ་སྟེ། ཁ་དོག་དང་། ཚད་དང་། དབྱིབས་ལ་སོགས་པའི་བྱེ་བྲག་གིས་ལྷ་དང་ལྷ་མ་
ཡིན་དང་མི་ལ་སོགས་པ་འགའ་ཞིག་གི་ཡང་མངོན་སུམ་དུ་མ་གྱུར་པའི་ཕྱིར་རོ། །དེ་ཡང་། རྩ་
བའི་རང་བཞིན་མི་འགྱུར་བ། །ཆེན་པོ་ལ་སོགས་རྣམ་པ་བདུན། །རང་བཞིན་འགྱུར་བ་བདུན་
ཉིད་དོ། །འགྱུར་བ་རྣམ་པ་བཅུ་དྲུག་ཀྱང་། །རང་བཞིན་འགྱུར་བ་མན་སྐྱེས་བུ། །འདི་ནི་གྲུབ་
པའི་མཐའ་ཡིན་ཏེ། །རྩ་བའི་རང་བཞིན་མི་འགྱུར་བ་མེད་པའི་ཆོས་ཅན་ཡིན་པའི་ཕྱིར་མི་
འགྱུར་བའོ། །གང་གི་ཕྱིར་བློ་རབ་ཏུ་སྐྱེད་པ་དེའི་ཕྱིར་ན་རང་བཞིན་ནོ། །བློ་ཉིད་ནི་ཆེན་པོའོ། །
བློ་ཡིན་ན་ཡང་གང་གི་ཕྱིར་ངར་འཛིན་པ་རབ་ཏུ་སྐྱེད་པར་བྱེད་པའི་རང་བཞིན་ནོ། །གང་གིས་
ཕྱིར་རྩ་བའི་རང་བཞིན་ལས་ཡང་དག་པར་བྱུང་བ་ཡིན་པའི་ཕྱིར་ཡོངས་སུ་འགྱུར་བའོ། །དེ་
...
455

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཞིན་དུ་ངར་འཛིན་པ་ཡང་དེ་ཙམ་ལྔ་རབ་ཏུ་སྐྱེད་པའི་ཕྱིར་རང་བཞིན་ལས། བློས་བྱས་པ་ཡིན་
པའི་ཕྱིར། ཡོངས་སུ་འགྱུར་བ་ཡིན་ནོ། །དེ་ཙམ་རྣམས་ཀྱང་ཆེན་པོར་འགྱུར་བ་དབང་བོ་རྣམས་
བསྐྱེད་པའི་ཕྱིར་རང་བཞིན་ཡིན་ནོ། །ངར་འཛིན་པ་ལས་བྱུང་བའི་ཕྱིར་ཡོངས་སུ་འགྱུར་བ་ཡིན་
ནོ། །
དེ་ལྟར་དེ་དག་ཉིད་ཆེན་པོ་དང་། ང་རྒྱལ་དང་། དེ་ཙམ་ལྔ་ཞེས་བྱ་བས། རང་བཞིན་
ཡོངས་སུ་འགྱུར་བ་ཉིད། ཅེས་བྱ་བ་རྣམ་པ་བདུན་དང་། རྩ་བའི་རང་བཞིན་ནི་བརྒྱད་པའོ། །དེ་
ཙམ་གྱིས་སྐྱེད་པ་ནི་ཡང་འགྱུར་བ་བཅུ་དྲུག་སྟེ། འདི་ལྟ་སྟེ་ས་དང་། ཆུ་དང་། མེ་དང་། རླུང་
དང་། ནམ་མཁའ་དང་། རྣ་བ་དང་། པགས་པ་དང་། མིག་དང་། ལྕེ་དང་། སྣ་དང་། ལག་པ་
དང་། རྐང་བ་དང་། འཕོངས་དང་། འདོམས་དང་། ངག་དང་། བཅུ་དྲུག་པོ་འདི་དག་ནི་རྣམ་
པར་ཉམས་པར་འགྱུར་བ་ཡང་སྲིད་པས་འགྱུར་བའོ། །སྐྱེས་བུ་ནི་རང་བཞིན་མ་ཡིན་ཏེ། མི་
སྐྱེད་པའི་ཕྱིར་རོ། །འགྱུར་བ་ཡང་མ་ཡིན་ཏེ། མ་སྐྱེས་པའི་ཕྱིར་རོ། །ཡང་ན་འདི་རྣམས་ཀྱི་
མཚན་ཉིད་ལ་ཡོན་ཏན་ཆ་མཉམ་པའི་མཚན་ཉིད་ནི་མི་གསལ་བའོ།
།ཆེན་པོ་ནི་རྟོག་པའི་
མཚན་ཉིད་དང་། དོན་ཐམས་ཅད་ལ་ཁྱད་པར་ཐམས་ཅད་ཀྱི་མཚན་ཉིད་དོ། །ངར་འཛིན་པའི་
མཚན་ཉིད་ནི་ཤིན་ཏུ་ང་རྒྱལ་གྱི་མཚན་ཉིད་དོ། །བློ་དང་ཡིད་དང་ངར་འཛིན་པ་ཞེས་བྱ་བ་རྣམ་
པ་གསུམ་ནི་ནང་གི་བྱེད་པ་བོའོ། །ཞི་བ་དང་དྲག་པོ་དང་། རྨོངས་པ་ལ་སོགས་པའི་སྒྲའི་ཁྱད་
པར་ལས་གྲོལ་བ་ནི་སྒྲའི་སྤྱི་སྟེ་སྒྲའི་དེ་ཙམ་ཉིད་དོ། །འཇམ་པ་དང་རྩུབ་པ་ལ་སོགས་པ་དང་།
དཀར་བོ་དང་ནག་པོ་ལ་སོགས་པ་དང་། མངར་བ་དང་སྐྱུར་བ་ལ་སོགས་དང་། དྲི་ཞིམ་པ་དང་
དྲི་མི་ཞིམ་པ་ལ་སོགས་པའི་ཁྱད་པར་འདུས་པ་ནི་སྒྲ་དང་རེག་བྱ་དང་རོ་དང་གཟུགས་དང་
དྲིའི་དེ་ཙམ་མོ། །སྒྲའི་མཚན་ཉིད་ནི་ནམ་མཁའོ། །རེག་པའི་མཚན་ཉིད་ནི་རླུང་ངོ་། །གཟུགས་
456

།ཚད་མ་རིགས་པའི་སྣང་བའི་སྟོད་ཆ་བཞུགས་སོ། །
༼ནཉྩ
ཀྱི་མཚན་ཉིད་ནི་མེའོ། །རོའི་མཚན་ཉིད་ནི་ཆུའོ། །དྲིའི་མཚན་ཉིད་སའོ། །རྣ་བ་དང་། པགས་
པ་དང་། མིག་དང་། ལྕེ་དང་། སྣ་ཞེས་བྱ་བ་ལྔ་ནི་བློའི་དབང་བོ་སྟེ། རང་རང་གི་དོན་རྟོགས་
པའི་ཕྱིར་རམ། བློ་སྔོན་དུ་བཏང་ནས་འཇུག་པའི་ཕྱིར་རམ། སྒོར་གྱུར་པ་དེས་སྐྱེས་བུས་དོན་
རྟོགས་པར་འགྱུར་བའི་ཕྱིར་བློའི་དབང་བོ་ཞེས་བྱའོ། །ངག་དང་ལག་པ་དང་རྐང་བ་དང་འཕོངས་
དང་འདོམས་ཞེས་བྱ་བ་ནི་བྱ་བ་སྔོན་དུ་སོང་ནས་འཇུག་པ་ཡིན་ཏེ།
སྐྱེས་བུའི་བྱ་བ་ཉེ་བར་
གནས་པའི་ཕྱིར་ལས་ཀྱི་དབང་བོ་ཞེས་བྱའོ། །ཡིད་ནི་གཉིས་ཀའི་བདག་ཉིད་ཅན་ཏེ། སེམས་
དང་མཚུངས་པར་ལྡན་པའི་ཕྱིར་བློའི་དབང་བོ་ཡིན་ལ། བྱ་བ་དང་མཚུངས་པར་ལྡན་པའི་ཕྱིར་
ལས་ཀྱི་དབང་བོ་ནི། ས་ལ་སོགས་པ་ནི་ཞི་བ་དང་དྲག་པོ་ལ་སོགས་པའི་ངོ་བོས་དེ་ཙམ་དག་
ལས་ཁྱད་པར་དུ་གྱུར་པའི་ཕྱིར་ཁྱད་པར་རོ། །
དེ་བཞིན་དུ་རང་བཞིན་འགྱུར་བ་ལས་བྱུང་བའི་མཚན་ཉིད་ནི་ལྔ་བཅུ་སྟེ། འདི་ལྟ་སྟེ་
མགུ་བ་ནི་དགུའོ། །གྲུབ་པ་ནི་བརྒྱད་དོ། །ནུས་པ་ནི་ཉི་ཤུ་རྩ་བརྒྱད་དོ། །ཕྱིན་ཅི་ལོག་པ་ནི་ལྔ་
སྟེ། དེ་ལྟར་ན་ལྔ་བཅུའོ། །དེ་ལ་ཆུ་དང་། ཆུ་རྒྱུན་དང་། ཆུ་བོ་དང་། ཆར་འབབ་པ་དང་། ལེགས་
པར་བརྒལ་བ་དང་། གཞན་མ་ཡིན་པ་དང་། མི་བཟང་བ་དང་། འོད་ཅན་དང་། ལུས་མཆོག་
ཅེས་བྱ་བ་ནི་མགུ་བ་དགུ་ཡིན་ཏེ། ཡོངས་སུ་མཉེས་པ་ཞེས་བྱ་བའི་ཐ་ཚིག་གོ །དེ་ལས་རང་
བཞིན་ལས་འབྲས་བུ་ཐོབ་པ་ཡིན་གྱི །སྐྱེས་བུས་བྱས་པ་ནི་མ་ཡིན་ནོ། །ཞེས་དེ་ལྟར་གང་གིས་
མཐོང་བ་དེ་ནི་ཡོངས་སུ་དགའ་བ་ཐར་པ་ལ་སོགས་པའི་ཡུལ་ལ་སྐྱེ་བར་འགྱུར་བ་ནི་ཆུ་ཞེས་
བྱའོ། །ཉེ་བར་ལེན་པ་ལས་འབྲས་བུ་འཐོབ་ཀྱི། སྐྱེས་བུས་བྱས་པ་ནི་མ་ཡིན་ནོ་ཞེས་བྱ་བ་ནི་ཆུ་
རྒྱུན་ནོ། །དུས་ཀྱི་འབྲས་བུ་འཐོབ་ཀྱི་སྐྱེས་བུས་བྱས་པ་མ་ཡིན་ནོ་ཞེས་བྱ་བ་ནི་ཆུ་བོའོ། །སྐལ་
པས་འབྲས་བུ་ཐོབ་པ་ཡིན་ཞེས་བྱ་བ་ནི་ཆར་འབབ་པའོ། །ཡུལ་ལ་སོགས་པ་ཉེ་བར་བསྒྲུབ་པའི་
457

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྐྱོན་མཐོང་ནས་གང་ཐར་པ་ལ་སོགས་པ་ལ་ཡོངས་སུ་དགའ་བ་དེ་ནི་ལེགས་པར་བརྒལ་བའོ།
ཀུན་ཏུ་སྲུང་པའི་སྐྱོན་མཐོང་བ་ནི་གཞན་མ་ཡིན་པའོ། །ཐར་པ་མཐོང་བ་ནི་མིག་བཟང་བའོ། །
དབང་བོ་མཐོང་བ་ནི་འདོད་ཅན་ནོ། །རྣམ་པར་འཚེ་བ་མཐོང་ན་ཐར་པ་ལ་སོགས་པ་ལ་ཡོངས་
སུ་དགའ་བ་དེ་ནི་ལུས་མཆོག་ཞེས་བྱ་སྟེ། དེ་དག་ནི་རྣམ་པ་དགུ་ཡིན་ནོ། །དེ་བཞིན་དུ་ཡེ་ཤེས་
ལས་སྐྱེ་བའི་གྲུབ་པ་ནི་བརྒྱད་དོ། །འདི་ལྟ་སྟེ་སྒྲོལ་བ་བོ་དང་། ལེགས་པར་སྒྲོལ་བའི་མཐར་
ཕྱིན་པ་དང་། དགའ་བ་དང་རབ་ཏུ་དགའ་བ་དང་། མགུ་བར་གྱུར་པ་དང་། ཉམས་དགའ་བ་
དང། མཆོག་ཏུ་དགའ་བ་ཞེས་བྱ་བ་སྟེ། གྲུབ་པའི་ཕྱིར་དང་། སྒྲུབ་པའི་ཕྱིར་ནི་གྲུབ་པའོ། །དེ་
ལ་ཤེས་པ་གང་དཔྱད་བྱས་ནས་སྐྱེ་བ་དེ་ནི་སྒྲོལ་བ་པོ་ཞེས་བྱའོ། །ཐོས་པ་ལ་སོགས་པ་དག་གི་
ཤེས་པ་ནི། ལེགས་པར་སྒྲོལ་བ་བོ་ཞེས་བྱའོ། །བརྗོད་བྱ་དང་རྗོད་བྱེད་སྔོན་དུ་སོང་བའི་བླ་མས་
བསྟན་པ་ལས་སྐྱེས་པའི་ཤེས་པ་དེ་ནི་སྒྲོལ་བའི་མཐར་ཕྱིན་པ་ཞེས་བྱའོ། །གྲང་བ་དང་ཚ་བ་
ཟློག་པའི་ཐབས་ཤེས་པ་ནི་དགའ་བའོ། །ནང་གི་བདག་གིས་བདག་ཉིད་ཀྱི་རླུང་དང་མཁྲིས་པ་
དང་། བད་ཀན་ལ་སོགས་པའི་ནད་གང་བདག་ཉིད་དམ་བླ་མ་ལས་སྐྱེས་པའི་ཟློག་པའི་ཐབས་
ཤེས་པ་གྲུབ་པ་དེ་ནི་རབ་ཏུ་དགའ་བ་ཞེས་བྱའོ། །
།
དེ་བཞིན་དུ་གང་དང་བོ་འབྱུང་བ་ལས་གྱུར་པ་མི་དང་། བྱོལ་སོང་དང་། རི་དྭགས་དང་།
སྦྲུལ་ལ་སོགས་པའི་རྒྱུ་མཚན་ལས་བྱུང་ཞིང་སྐྱེས་པས་འཇིགས་པ་དང་། འཐབ་རྩོད་དང་། རྡེག་
པ་ལ་སོགས་པའི་སྡུག་བསྔལ་རྣམས་བླ་མའམ། བདག་ཉིད་ལ་སྐྱེས་པ་ན་བཅོམ་པའི་ཐབས་
བྱས་པ་ལས་ཤེས་པ་གྲུབ་པ་དེ་ནི་མགུ་བར་གྱུར་པ་ཞེས་བྱའོ། །དེ་བཞིན་གཡས་ཕྱོགས་སུ་
འཇུག་པའི་རྒྱུས་སམ། སྐལ་བ་དང་ལྡན་པའི་རྒྱུ་ཅན་གྱི་བདེ་བ་ལ་དམིགས་པ་ལ་སོགས་པས་
ཚངས་པར་སྤྱོད་པའི་ཤེས་པ་དེ་ནི་ཉམས་དགའ་བ་ཞེས་བྱའོ། །དེ་བཞིན་དུ་གང་ལྡང་བ་དང་།
458

།ཚད་མ་རིགས་པའི་སྣང་བའི་སྟོད་ཆ་བཞུགས་སོ།
༼ཙ༽
ཕྱག་འཚལ་བ་དང་། སྐྲ་དང་ཁ་སྤུ་བྲེགས་པ་ལ་སོགས་པ་སྒྲུབ་པར་བྱེད་པའི་ཤེས་པ་དེ་ནི་རྟག་
ཏུ་དགའ་བ་ཞེས་བྱ་སྟེ། འདི་དག་ནི་གྲུབ་པ་བརྒྱད་ཡིན་ནོ། །ཡང་དབང་བོ་ལ་གནོད་པས་འོན་
པ་དང་། མཛེ་ནད་དང་། དམུས་ལོང་གི་ངོ་བོ་དང་། སེམས་པོ་ཉིད་དང་། དྲི་མ་འཛིན་པ་ཉིད་
དང་། གྲུམ་པོ་ཉིད་དང་། རྟུག་སྐམ་ཅན་དང་། མ་ནིང་དང་། ལག་པ་ཉམས་པ་དང་། ལྐུག་པ་
དང་། ཤེས་པ་ཉམས་པ་ཞེས་བྱ་བ་འདི་དག་གིས་གྲངས་ཇི་ལྟ་བ་བཞིན་དུ་བསགས་པ་དང་།
མིག་དང་། ལྕེ་དང་། སྣ་ལ་སོགས་པ་དང་། ངག་དང་། ལག་པ་དང་། རྐང་བ་དང་། འཕོངས་
དང་། འདོམས་ཞེས་བྱ་བའི་དབང་བོ་ལ་གནོད་པ་ནི་ནུས་པ་བཅུ་གཅིག་གོ །དེ་བཞིན་དུ་ཆུ་མ་
ཡིན་པ་དང་། ཆུ་རྒྱུན་མ་ཡིན་པ་དང་། ཆར་བ་འབབ་པ་མ་ཡིན་པ་དང་། ལེགས་པར་བརྒལ་བ་
མ་ཡིན་པ་དང་། གཞན་མ་ཡིན་པ་མ་ཡིན་པ་དང་། བཟང་བོ་མ་ཡིན་པ་དང་། འོད་ཅན་མ་ཡིན་
པ་དང་། ལུས་མཆོག་མ་ཡིན་པ་ཞེས་བྱའོ། །དེ་ལ་རང་བཞིན་རྟག་ཏུ་ཡོད་དུ་ཟིན་ཀྱང་ཐར་པ་ལ་
..:,
སོགས་པ་ལ་དགའ་བ་མི་སྐྱེད་པ་ནི་ཆུ་མ་ཡིན་པ་ཞེས་བྱ་བ་ནས་འཚོ་བ་མཐོང་ཡང་ཐར་པ་ལ་
སོགས་པ་ལ་དགའ་བ་མི་སྐྱེ་བ་ནི་ལུས་མཆོག་མ་ཡིན་པ་ཞེས་བྱ་བའི་བར་དུའོ། །
དེ་བཞིན་དུ་སྒྲོལ་བ་པོ་མ་ཡིན་པ་དང་། ལེགས་པར་སྒྲོལ་བ་པོ་མ་ཡིན་པ། ཞེས་བྱ་བ་ལ་
སོགས་པ་གྲུབ་པ་བརྒྱད་ལ་གནོད་པ་སྟེ། ཤེས་པ་གང་དཔྱད་པ་བྱས་ནས་སྐྱེ་བ་མ་ཡིན་པ་དེ་ནི་
སྒྲོལ་བ་པོ་མ་ཡིན་པ་ཞེས་བྱ་བ་ལ་སོགས་པ་ནས་ཇི་སྲིད་རྒྱུ་དང་ལས་སུ་རུང་བ་དང་། སེར་སྣ་ལ་
རིགས་པའི་དོན་མི་དམིགས་པ་ན་རྟག་ཏུ་དགའ་བ་མ་ཡིན་པ་ཞེས་བྱ་བ་སྟེ། འདི་དག་ནི་ནུས་པ་
མ་ཡིན་པ་ཞེས་བྱའོ། །ཕྱིན་ཅི་ལོག་རྣམ་པ་ལྔ་ནི་འདི་ལྟ་སྟེ། མུན་པ་དང་། རྨོངས་པ་དང་།
རྨོངས་པ་ཆེན་པོ་དང་། ཤིན་ཏུ་མུན་པར་གྱུར་པ་དང་། ཤིན་ཏུ་སྨག་ཏུ་གྱུར་པ་ཞེས་བྱ་བ་ནི་ཕྱིན་
ཅི་ལོག་ཅེས་བྱ་བ་སྟེ། ཕྱིན་ཅི་ལོག་གི་དོན་སྟོན་པར་བྱེད་པ་འདི་ལྟ་སྟེ་གཞན་མ་ཡིན་པ་ལ་
,:,,
459

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཞན་གྱི་བློ་དང་། ལེགས་པ་མ་ཡིན་པ་ལ་ལེགས་པ་ཡང་དག་པར་བསྒྲུབ་པ་དང་། བདེ་བ་མ་
ཡིན་པ་ལ་བདེ་བ་མངོན་པར་ང་རྒྱལ་དང་། མི་ནུས་པ་ལ་མངོན་པར་ང་རྒྱལ་བ་དང་། མི་བཟོད་
པ་ལ་བཟོད་པར་ཡིད་ཆེས་པ་ཞེས་བྱའོ། །འདི་དག་ནི་ཕྱིན་ཅི་ལོག་ལྔ་ཡིན་པར་མཚན་ཉིད་ལྔ་
བཅུ་བ་ལས་བསྟན་ཏེ། རང་བཞིན་འགྱུར་བ་ལས་བྱུང་བ་འདི་དག་ཀྱང་འགྱུར་པ་ཡིན་པས་ཞིང་
ཞེས་བྱ་ལ། ཞིང་དེ་ཤེས་པའི་ཕྱིར་སྐྱེས་བུ་ནི་ཞིང་ཤེས་བྱ་སྟེ། རང་བཞིན་དང་འགྱུར་བའི་མཚན་
ཉིད་དང་བྲལ་བའོ། །དེ་ནི་བདག་སྟེ་ཤེས་པ་མེད་པ་ལས་ཐ་དད་དུ་མ་གྱུར་པ་མ་སྐྱེས་པ། རྟག་
པ་མ་བྱས་པ། བྱ་བ་པོ། གཙོ་བོ། ཁྱད་པར་བྱེད་པ་མེད་པ། ཡོན་ཏན་ལས་ཟློག་པ་མི་སྐྱེད་པའི་
ཆོས་ཅན་རྐྱེན་ཉེ་བར་རྙེད་ནས་ཤེས་པ་ཡོད་པ། སྙིང་སྟོབས་ལ་སོགས་པའི་མཚན་ཉིད་ཅན་མ་
ཡིན་པའི་ཕྱིར་ཡོན་ཏན་མ་ཡིན་པ་རྩོམ་པ་མེད་པ་ཡིན་པའི་ཕྱིར་མི་སྐྱེ་བའི་ཆོས་ཅན་སྤྱོད་པའི་
ཕྱིར་ན་ཡུལ་ཅན་ནོ། །སྐྱེ་བ་དང་ཉམས་པ་མེད་པའི་ཕྱིར་རྟག་པའོ། །རང་བཞིན་དང་འགྱུར་བ་
ལས་གཞན་ཡིན་པའི་ཕྱིར་རྟག་མེད་པ་གཅིག་ཡིན་པའི་ཕྱིར་ཆ་ཤས་དང་བྲལ་བ་དང་བོ་དང་ཐ་
མ་མེད་པའི་རི་མཐའ་མེད་པ་སྟེ། འདི་དག་ནི་སྐྱེས་བུའི་མཚན་ཉིད་དོ། །
ཡང་གྲུབ་པའི་མཐའི་མཚན་ཉིད་རྣ་བ་ལ་སོགས་པ་འཇུག་པ་ནི་མངོན་སུམ་མོ། །ཐོབ་
པར་བྱེད་པ་ནི་དབང་བོའོ། །མཐོང་བ་ནི་ཡུལ་ཅན་ནོ། །ལྟ་བ་བོ་ནི་སྐྱེས་བུའོ། །གཟུགས་ལ་
སོགས་པ་ནི་རྫས་ལས་གཞན་མ་ཡིན་ནོ། །ཆ་ཤས་དང་། ཆ་ཤས་ཅན་དང་། རྒྱུ་དང་འབྲས་བུ་
དག་དང་། མཚན་ཉིད་དང་། མཚན་ཉིད་ཅན་དག་ནི་གཅིག་གོ །བྱེད་པ་ལ་ནི་བྱ་བ་ཡང་ཡོད་
དོ། །ཞེས་བྱ་བ་ལ་སོགས་པ་ཇི་སྐད་སྨྲས་པའི་དེ་ཁོ་ན་ཉིད་འདི་དག་རིམ་གྱིས་གོམས་པར་བྱས་
པ་ལས། ཡིད་ལས་སྙིང་སྟོབས་སྐྱེས་པ་ཅན། །སྐྱེས་བུའི་གཟུགས་བརྙན་མཐོང་བའམ། །དེ་
བཞིན་ཡོངས་སུ་གྱུར་ནས་ནི། །བློ་འཇུག་པ་ཡིས་རྗེས་སུ་བྱེད། །སྙིང་སྟོབས་ནི་གསལ་བའི་
ས
།ང
460

༄༅། །ཚད་མ་རིགས་པའི་སྣང་བའི་སྟོད་ཆ་བཞུགས་སོ། །
ཅ
བདག་ཉིད་ཅན་དུ་བསྟན་པའོ། །སྐྱེས་པ་ནི་ལྷག་པར་འཇུག་པ་སྟེ། གང་ལ་སྙིང་སྟོབས་དེ་སྐྱེས་
པ་ཡོད་པ་དེ་ནི་ཡིད་ལས་སྙིང་སྟོབས་སྐྱེས་པ་ཅན་ནོ། །ཡིད་ཀྱི་དོན་རྟོགས་པར་འཇུག་པ་ན་
རྟོགས་པའི་གཟུགས་བརྙན་སྐྱེས་བུ་ལ་འབྱུང་བར་གྱུར་པ་ནི་ཇི་ལྟར་ཆུ་མི་གཡོ་བ་ལ་ཟླ་བའི་
གཟུགས་བརྙན་མཐོང་བར་གྱུར་ཀྱང་འགྱུར་བ་ནི་ནམ་ཡང་ཡོད་པ་མ་ཡིན་ནོ། །དེ་བཞིན་དུ་
སྐྱེས་བུ་འགྱུར་བ་མེད་ཀྱང་བློས་ཡོངས་སུ་ཤེས་པའི་དོན་གྱི་གཟུགས་བརྙན་ཡང་འབྱུང་བར་
འགྱུར་ལ། འགྱུར་བ་ཡང་ནམ་ཡང་ཡོད་པ་མ་ཡིན་ནོ། །ཡང་ན་བློས་དོན་རྟོགས་པའི་རྗེས་སུ་
ཡང་བྱེད་པས་མེ་ལོང་གི་གཟུགས་བརྙན་བཞིན་དུ་ཡོངས་སུ་འགྱུར་བ་ཡིན་གྱི་མ་འགྱུར་བ་ནི་མ་
ཡིནནོ། །
བློ་དེས་ཅི་ཞིག་རྟོགས་ནས་སྐྱེས་བུ་གང་ཞིག་ཟླ་བའི་གཟུགས་བརྙན་གྱི་རྗེས་སུ་མཐོང་
བ་འབྱུང་བར་འགྱུར་བའམ། གང་གི་རྗེས་སུ་བྱེད་པར་སྐྱེས་བུ་ཡོངས་སུ་འགྱུར་ཡིན་ཞེ་ན།
སྨྲས་པ། བདག་ཀྱང་གཞན་ཞིང་རང་བཞིན་གཞན། །འདི་ལྟར་དེ་ཉིད་ཐོབ་པ་ཡི། །བྱེད་དང་བྱ་
བ་ལོག་པ་ཡི། །སྐྱེས་བུ་འགྲོ་བ་ཡིན་ཞེས་བརྗོད། །སྐྱེས་བུ་བཅིངས་པ་གསུམ་གྱིས་བཅིངས་པ་
ལས་ཐར་པ་རྣམ་པ་གསུམ་འབྱུང་བ་ནི་ཐར་པ་ཞེས་བྱ་སྟེ། མདོར་བསྡུས་པའི་ཚིག་གི་དོན་ནོ། །
འཆིང་བ་རྣམ་པ་གསུམ་ནི་རང་བཞིན་འཆིང་བ་དང་། འགྱུར་བས་འཆིང་བ་དང་། ནོར་གྱིས
འཆིང་བའོ། །དེ་ལ་རེ་ཞིག་ནོར་གྱིས་འཆིང་བ་ཞེས་བྱ་བ་ནི་ཁྱིམ་པའམ། ཚངས་པར་སྤྱོད་
པ་འམ། ནགས་ལ་གནས་པ་ལ་༴
ནོར་རྙེད་པས་འཆིང་བ་ཡིན་ཏེ། ནོར་བརྒྱ་
རྙེད་དམ་སྟོང་རྙེད་ཅེས་པ་ལ་སོགས་པས་སོ། །འགྱུར་བའི་འཆིང་བ་ཞེས་བྱ་བ་ནི་རབ་ཏུ་བྱུང་བ་
རྣམས་ལྟ་བར་འདོད་པས་སྒྲ་དང་། རེག་བྱ་དང་། རོ་དང་། གཟུགས་དང་། དྲི་རྣམས་ཀྱིས་
དབང་བོའི་འགྱུར་བ་བྱེད་པའི་ཕྱིར་འཆིང་བ་ཞེས་བྱའོ། །རང་བཞིན་གྱི་འཆིང་བ་ཞེས་བྱ་བ་ནི་
461

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ས་
ལྷ་དང་། ལྷ་མ་ཡིན་དང་། མི་དང་། དུད་འགྲོ་ལ་སོགས་པའི་ལུས་གང་དག་གཞན་དང་གཞ